# Veikimo režimo parinkimas

Elektriniame įrankyje yra 2 iš anksto nustatyti darbo režimai kiekvienam modeliui:

GDR 18V-215: Automatinis sulėtinimas (mediena) ir Automatinis išjungimas (metalas)

GDX 18V-285: Automatinis išjungimas (ABR) ir Automatinis išjungimas (metalas)

Norėdami perjungti iš vieno darbo režimo į kitą, paspauskite režimo mygtuką (20).

Iš anksto nustatytas darbo režimas | Funkcija | Rekomenduojamas naudojimas
--- | --- | ---
ABR (GDX 18V-285) | Automatinis išjungimas (ABR) yra funkcija, skirta veržlėms atlaisvinti: kai tik varžto veržlė atlaisvinama, elektrinis įrankis automatiškai išsijungia. Automatinio išjungimo funkcija apsaugo, kad atsukta veržlė nenukristų nuo varžto sriegio. Nuoroda: šį darbo režimą suaktyvinti galima tik tada, kai elektriniame įrankyja yra nustatytas kairinis sukimasis. | Varžto dydis: M12
Automatinis išjungimas (metalas) (GDR 18V-215 ir GDX 18V-285) | Veikiant darbo režimu „Automatinis išjungimas“ (metalas), elektrinis įrankis automatiškai sustabdomas, kai tik padidėja sukimo momentas ir įsijungia smūgiavimo funkcija A). Šis darbo režimas saugo nuo per stipraus varžto užveržimo. Nuoroda: priklausomai nuo medžiagos ir naudotojo naudojamos jėgos, rezultatas gali skirtis. Prieš pradėdami bet kokius darbus, atskirame ruošinyje atlikite bandomąją operaciją. | Medžiaga: metalas (2 mm) Savisriegis varžtas: 4,2 x 25 mm
„Automatinis sulėtinimas“ (mediena) (GDR 18V-215) | Veikiant režimu „Automatinis sulėtinimas“ (mediena), elektrinis įrankis sumažina sūkių skaičių užveržiant (smūginis mechanizmas veikia)A). Šis darbo režimas saugo nuo per stipraus varžto užveržimo, nes naudotojas turi pakankamai laiko atleisti įjungimo-išjungimo jungiklį (9). Nuoroda: veikiant režimu „Automatinis sulėtinimas“ (mediena), sūkių skaičiaus nustatyti negalima. Nuoroda: jei, veikiant režimu „Automatinis sulėtinimas“ (mediena), yra naudojami < 50 mm ilgio varžtai, o smūgis nėra atpažįstamas, gali būti, kad elektrinis įrankis negali laiku sumažinti sūkių skaičiaus. | Medžiaga: mediena Medinis varžtas: 5 x 50 mm

A)

  Darbo režimus „Automatinis išjungimas“ (metalas) ir „Automatinis sulėtinimas“ (mediena) galima suaktyvinti tik tada, kai yra visiškai nuspaustas įjungimo-išjungimo jungiklis (9) ir visiškai įsukti varžtai.