# Izbira načina delovanja

Električno orodje ima 2 privzeta načina delovanja na model:

GDR 18V-215: samodejna upočasnitev (les) in samodejni izklop (kovina)

GDX 18V-285: samodejni izklop (ABR) in samodejni izklop (kovina)

Med načinoma delovanja lahko preklapljate s pritiskom na tipko na izbiro načina delovanja (20).

Vnaprej nastavljeni način delovanja | Funkcija | Priporočena uporaba
--- | --- | ---
ABR (GDX 18V-285) | Samodejni izklop (ABR) je funkcija za odvijanje matic: električno orodje se samodejno izklopi, ko se matica vijaka odvije. Samodejni izklop preprečuje, da bi matica vijaka pri odvijanju navoja vijaka izpadla. Opomba: način delovanja se lahko sproži le, če se električno orodje vrti v levo. | Velikost vijakov: M12
Samodejni izklop (kovina) (GDR 18V-215 in GDX 18V-285) | V načinu delovanja s samodejnim izklopom (kovina) se električno orodje samodejno izklopi, takoj ko se vrtilni moment poveča in začne delovati funkcija udarjanjaA). Ta način delovanja preprečuje, da bi se vijak preveč zategnil. Opomba: rezultat se lahko razlikuje glede na material, vijake in silo, ki jo uporabi uporabnik. Pred začetkom dela vedno izvedite preizkus na dejanskem obdelovancu. | Material: kovina (2 mm) Samorezni vijak: 4,2 x 25 mm
Samodejna upočasnitev (les) (GDR 18V-215) | V načinu delovanja s samodejno upočasnitvijo (les) električno orodje zmanjša število vrtljajev pri privijanju (udarni mehanizem deluje)A). Ta način delovanja preprečuje, da bi se vijak preveč zategnil, saj uporabniku daje na voljo dovolj časa, da pravočasno izpusti stikalo za vklop/izklop (9). Opomba: v načinu delovanja s samodejno upočasnitvijo (les) števila vrtljajev ni mogoče izbrati vnaprej. Opomba: če način delovanja s samodejno upočasnitvijo (les) uporabite za vijake, dolge < 50 mm, in ni zaznan udarec, se lahko zgodi, da električno orodje števila vrtljajev ne zmanjša pravočasno. | Material: les Lesni vijak: 5 x 50 mm

A)

  Načina delovanja s samodejnim izklopom (kovina) in samodejno upočasnitvijo (les) je mogoče sprožiti le, če je stikalo za vklop/izklop (9) pritisnjeno do konca, vijak pa povsem privit.