# Alegerea modului de lucru

Scula electrică are 2 moduri de lucru predefinite, în funcţie de model:

GDR 18V-215: încetinire automată (lemn) şi deconectare automată (metal)

GDX 18V-285: deconectare automată (ABR) şi deconectare automată (metal)

Pentru a comuta între modurile de lucru, apăsaţi butonul Mod (20).

Mod de lucru predefinit | Funcţie | Utilizarea recomandată
--- | --- | ---
ABR (GDX 18V-285) | Deconectarea automată (ABR) este o funcţie utilizată în cazul desfiletării şuruburilor sau piuliţelor: Scula electrică se deconectează automat imediat ce piuliţa este desfiletată. Deconectarea automată previne căderea piuliţei atunci când aceasta este desfiletată din filetul şurubului. Observaţie: Acest mod de lucru poate fi activat numai atunci când scula electrică este conectată în modul de funcţionare spre stânga. | Dimensiune şurub: M12
Deconectare automată (metal) (GDR 18V-215 şi GDX 18V-285) | În modul de lucru de deconectare automată (metal), scula electrică se opreşte automat imediat ce cuplul de strângere creşte şi funcţia de percuţie este reglatăA). Acest mod de lucru previne strângerea fermă a şurubului. Observaţie: Rezultatele pot să varieze în funcţie de material, de şuruburi şi de forţa aplicată de utilizator. Înainte de a efectua orice lucrare la piesa de prelucrat efectivă, efectuaţi o probă de funcţionare în gol. | Material: metal (2 mm) Şurub autoforant: 4,2 x 25 mm
Încetinire automată (lemn) (GDR 18V-215) | În modul de lucru de încetinire automată (lemn), scula electrică reduce turaţia în timpul strângerii (mecanism de percuţie în acţiune)A). Acest mod de lucru previne strângerea fermă a şurubului, astfel încât utilizatorul să aibă suficient timp pentru a elibera butonul de pornire/oprire (9). Observaţie: În modul de lucru de încetinire automată (lemn), preselectarea turaţiei nu este posibilă. Observaţie: Dacă, în modul de lucru de încetinire automată (lemn), sunt utilizate şuruburi cu o lungime < 50 mm şi nu este detectată nicio percuţie, este posibil ca scula electrică să nu poată reduce în timp util turaţia. | Material: lemn Şurub pentru lemn: 5 x 50 mm

A)

  Modurile de lucru de deconectare automată (metal) şi de încetinire automată (lemn) pot fi activate numai dacă butonul de pornire/oprire (9) este apăsat complet, iar şuruburile sunt înşurubate complet.